**Ата – аналармен тренинг**

Тақырыбы: «Жақсылық жолмен жүрейік»

Мақсаты: Ата – аналар арасында жағымды қарым – қатынас орнату, сыйластықты арттыру, отбасында балаға жақсы тәрбие беруіне ықпал жасау.

Тренинг ережесі: сенімділік, сыйластық, жақын араласу

Барысы:

**Кіріспе.**

1. Сәлемдесу.

 Бір күнгі танысыңа қырық күн сәлем дегендей біз бүгін

 дәстүрден тыс амандасу түрлерін жасаймыз. Түрлі-түсті үш қолдың суретін көрсете отырып бір-бірімен амандасады. Қызыл қолды көрсеткенде күліп қолмен амандасып жылы тілектерін айтады, көк қолды көрсеткенде иықпен амандасады. Сары қолды көрсеткенде құшақтасып жылы лебіздерін білдіреді.

 **Психологиялық ахуалды орнату.**

 Ата-аналарды шеңберге тұрғызып орамдағы жіпті бір-біріне тізбектей жалғастыра отырып өзінің мінез - құлқын сипаттайды.

Құрметті ата-аналар сіздермен бірге отбасы бақыты тақырыбында сөз қозғаймыз. Тренинг сабағымызға қош келдіңіздер дей отырып назарларыңызға мына бейнероликті ұсынамын.

 Топқа бөлу. Әр ата-ана асықтың түстеріне қарай таңдап алу арқылы бес топқа бөлінеді.

**1.** **«Әкем мені биге шақырды.»** **Бейнебаян**

Қызымен әкесінің қарым-қатынасы жайлы өз ойларыңызды ортаға салсаңыздар.

 **Негізгі бөлім**

 **«Мұнара». Шығармашылық тапсырма.**

Әр топ өз мұнараларын топта құрастырады. Ешқандай үлгі ұсынылмайды. Ата-аналар өз қиялдарымен ең биік, құламайтын , мықты мұнара құрастыру қажет. Әр топ өз мұнараларын ортада қорғайды.

 Сіздер бұл мұнараны құрастырудың мәні неде деп ойлайсыздар?

Ұжыммен бірлесе жұмыс істей білу, түсіністік бірінші бақыт. Және істеген ісіміз мықты берік болу шарт. Сол арқылы өзіміздің мықтылығымызды дәлелдейміз. «Бірлесе көтерген жүк жеңіл» демекші ауызбіршіліктің маңыздылығын түсіндік. Әркім өз бетімен жасаса мұнара биік шықпас еді.

**Бақыт деген не өзі?**

Б.Момышұлының пайымдауында бақыт дегеніміз.......................

Бақыт әркімнің өзіне , өмір сүрген ортасына жағдайға байланысты. «Бақыттымын» деп паңданып, аяғын еріне басып жүрген көп кісілердің бақытсыз екенін өздері сезбеген.Тарихта дәулетке, атаққа паңданып мәз болып, өмірін ақымақтықпен өткізгендер аз емес...

Бақыт дегеніміз - өмірді өз орнында, өз қалпында шамасы келгенше үлгілі өмір сүру. Адал болу, майдалықтан, іштарлықтан, қашық болу. Мұршасы әлі жеткенше өз заманын түсіне білу , өз қоғамымен бірге алған мақсатқа қопарыла шын көңілмен адал қызмет істей білу. Ар намысты қорғау –бақыттың шыңы, қиыншылықтармен санаспастан, азаматтық міндетті орындап шығу-ол да бақыттың шыңы. Жеңсең бақыт.

 Ия құрметті ата-аналар біз сіздермен бірінші «Бақыт» деген сөзге жауап іздеп көрейік.

**Өмірдегі ең маңызды тіреулеріңіз кім? (Бала , жанұя, отағасы, т.б.)**

Көрсетілген оқиға бойынша «Отбасы бақыты» тақырыбында кластер жасау. Оны ортада қоғайды.

**5 Құндылықтар**

**Өмірде үш нәрсе..............**

Өмірде үш нәрсе ешқашан қайта оралмайды: уақыт, сөз, мүмкіндік.

Өмірде үш нәрсе ешқашан жоғалтпау керек: сабырлық, үміт, намыс.

Өмірде үш нәрсе құнды: махаббат, достық, сүйіспеншілік.

Өмірде үш нәрсе тұрақсыз: арман, сәттілік, байлық.

Өмірде үш нәрсе адамды құртады: шарап, өзімшілдік, ашу.

Өмірде үш нәрсе адамды сипаттайды: еңбек, шыншылдық, жетістік.

**Бейнеролик көрсету «Мен сенің ..... »**

 Бейнероликтің үзіндісін көргеннен кейін ата-аналар өз ойымен оны жалғайды. Және сәтсіз жақтарын ортада айта отырып ұсыныстарын да қалдыра алады.

**Қорытындылау .**

6. Психологиялық тренинг. «Жүректен жүрекке»

 Әр ананың жүрегі баласы үшін қуанып, баласы үшін уайымдайды. Сіздердің жүректеріңіз ешқашан ауырмасын. Уайымның не екенін білмесін деген тілекпен жүрек жарды жылы лебіздеріңізді алдарыңызда жатқан жүрекшеге жазып тақтаға ілулеріңізді өтінемін. Ол тілекті балаңыз оқып қанатына қанат қосып, кездескен кедергіге мойымай шыңдалтады деген үміттемін.

Ата-ана алдарында жатқан жүрекшенің біреуін таңдап алады.

Жүрекшеге болашақта балаңызды қандай адам ретінде елестететінін жазады.

7. **« Ғажайып гүл»** Бүгінгі коучингтен қандай ой түйдіңіз?

Алған әсерлеріңізбен бөліссеңіздер? Ата-аналар өз ойларын гүлдің күлтешесіне жаза отырып тақтаға іледі. Күлтешелер арқылы гүлдің ғажайып бейнесін құрастырады.

 Алтын уақыттарыңызды бөліп келгендеріңізге үлкен ризашылығымды білдіремін. Әр шаңырақта қуаныш, береке - бірлік болсын. Рақмет.

С.Сейфуллин атындағы

№ 5 көпсалалы мектеп-лицейінің

1 «А» сынып оқушыларының

ата-аналарымен ұйымдастырылған тренинг туралы мәлімет.

 Ақпан айының екінші жұлдызында «Жақсылық жолмен жүрейік» тақырыбында тренинг ұйымдастырылды. Мақсаты: Ата – аналар арасында жағымды қарым – қатынас орнату, сыйластықты арттыру, отбасында балаға жақсы тәрбие беруіне ықпал жасау.Тренинг ережесі: Сенімділік, сыйластық, жақын араласу. Тренинг барысында ата-аналарға бейнероликтер көрсете отырып, тапсырмалар ұсынылды. Бес топқа бөлінген ата-аналар өз ойларын ортада ашық жеткізе білді. «Мұнара» жасау арқылы ұжыммен бірлесе жұмыс істей білу, түсіністік бірінші бақыт екенін, және «Бірлесе көтерген жүк жеңіл» демекші ауызбіршіліктің маңыздылығы туралы өз ойларын ортаға салды. «Отбасы бақыты» тақырыбында кластер құрады. Көрсетілген бейнероликтерді жалғастыра отырып жағымсыз әрекеттерде адам өзін қалай ұстау керек екенін кеңес ретінде ойларымен бөлісті.

 Қорыта келе «Жүректен жүрекке» психологиялық тренинг бойынша өз балаларына жылы лебіздерін жазып қалдырды. Ұйымдастырылған тренинг бойынша өз ойлырын, ұсыныстарын, тілектерін «Ғажайып гүл» күлтешесіне жазып тақтада әдемі гүлдің бейнесін құрастырды. Тренинг сәтті ұйымдастырылды. Ата-аналар ризашылқтарын білдіріп тарасты.

 Ұйымдастырған: өзін-өзі тану пәні мұғалімі Амангельдиева Ш.Х.

  

  

 